**45. LEHOLA–LEMBITU MÄNGUDE LAUATENNISE JUHEND 2018**

**PÕHJA-SAKALA VALLA MEISTRIVÕISTLUSED LAUATENNISES 2018**

**I Eesmärk**

Arendada lauatennist kui suurepärast spordiala kõigi Põhja-Sakala elanike seas. Populariseerida sportlikke eluviise piirkonna elanike hulgas.

Selgitada välja paremad lauatennisemängijad individuaalselt.

**II Aeg ja koht**  
  
Võistlus toimub 12. mail 2018 Suure-Jaani kooli võimlas algusega kell 11.00

**III Osavõtjad**

Lehola-Lembitu mängudest võivad osa võtta kõik Põhja-Sakala vallas alaliselt elavad kodanikud, nende lapsed ning täiskasvanud, kellel vähemalt üks vanematest elab valla territooriumil.  
Piirkond võib mängudel osaleda piiramatu arvu võistlejatega. Võistlusklassi määrab osaleja vanus (nt tüdruk ei saa võistelda naiste võistlusklassis). Põhja-Sakala valla meistrivõistluste arvestuses saavad osaleda ainult Põhja-Sakala valla elanikud.

Iga võistleja vastutab oma tervisliku seisundi eest ise.

**IV Võistluste süsteem**  
  
Võistlussüsteem selgub kohapeal. Mängud toimuvad naistel ja tüdrukutel „kolmest parem” ja poistel ning meestel „viiest parem” järgmistes võistlusklassides: tüdrukud (kuni 17 a), poisid (kuni 17 a), naised, mehed, naisveteranid (alates 35 +) ja meesveteranid (alates 40+).

Üldtabelisse läheb arvesse parima mehe, naise, veterani (naine 35+ või mees 40+) ja noore (tüdruk või poiss kuni 17) tulemus.

Mehed ja meesveteranid võistlevad koos, samuti naised ja naisveteranid. Põhja-Sakala valla poistel ja tüdrukutel on võimalus mängida paralleelselt ka meistrivõistluste raames.

**V Autasustamine**  
  
Lehola–Lembitu mängude ja meistrivõistluste kolme parimat naiste ja meeste võistlusklassis autasustatakse karikaga ja diplomiga, noorte ja veteranide võistlusklassides autasustatakse esimese koha võitjat karika ja diplomiga, teist ja kolmandat kohta medali ja diplomiga. Põhja-Sakala valla meistrivõistluste raames autasustatakse parimat naist ja meest karika ja diplomiga, teist ja kolmandat kohta medali ja diplomiga.

**VI Üldist**  
  
Võisteldakse ELTLi poolt kinnitatud võistlusmääruste järgi. Oma osavõtuga   
seotud kulud katab iga osavõtja ise.   
Kõik juhendis määratlemata küsimused lahendavad korraldajad kohapeal.   
Võistluste peakohtunik on Antti Evert, tel 539 768 93.